Sloboda, Radovan, poslanec NR SR (2021-09-21):
Vážený pán predsedajúci, panie kolegyne, páni kolegovia, k tomuto návrhu zákona podávam pozmeňujúci návrh. Týmto pozmeňujúcim návrhom chcem upraviť a bližšie špecifikovať ustanovenia, ktoré sa týkajú sprístupňovania informácií verejno-výskumnej inštitúcie, ako napríklad informácie ohľadne hospodárenia s verejnými prostriedkami o životnom prostredí, o obsahu plnení a činnostiach vykonávaných na základe uzatvorenej zmluvy a podobne. Ďalej navrhujem ponechať ustanovenia v súvislosti s obligatórnym a fakultatívnym zriadením dozornej rady, zároveň pozmeňujúcim návrhom spresňujem vznik a ustanovenia členstva v správnej rade VVI, zodpovednosť člena, činnosť výborovej komisie zriadenej zakladateľom a ďalej návrhom zohľadňujem aj možnosť určenia zlučiteľnosti funkcií riaditeľa s funkciou vedúceho organizačnej zložky v zakladacej listine a iné spresnenia. Teraz prečítam pozmeňujúci návrh. Pozmeňujúci návrh k tomuto k návrhu zákona (tlač 556): K čl. 1 1. V bode 4 § 2 ods. 4 sa na konci pripája táto veta: „Tým nie je dotknuté sprístupňovanie informácií podľa osobitného predpisu.“ Poznámka pod čiarou 5a znie: „§ 3 ods. 2 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení zákona č. 628/2005 Z. z.“ 2. V bode 6 § 4 ods. 2 písm. a) sa nad slovom „organizácie“ odkaz „poznámka 5a pod čiarou“ nahrádza odkazom „poznámka pod čiarou 5b“. V nadväznosti na to sa primerane upraví aj znenie úvodnej vety k poznámke pod čiarou a označenie poznámky pod čiarou. 3. Bod 12 sa vypúšťa. Doterajšie body sa primerane preznačia. 4. Bod 17 znie: „17. V § 17 ods. 5 v prvej vete sa na konci bodka nahrádza bodkočiarkou a pripájajú sa tieto slová: „ak ide o verejnú výskumnú inštitúciu, ktorej zakladateľom je ústredný orgán štátnej správy, alebo o verejnú výskumnú inštitúciu, ktorou prevažujúcou hlavnou činnosťou je činnosť podľa § 1 ods. 4 písm. b) alebo písm. c), členstvo vzniká voľbou alebo vymenovaním zakladateľom.“ 5. Za bod 18 sa vkladá nový bod 19, ktorý znie: „19. V § 17 ods. 7 úvodnej vete a § 38 ods. 4 písm. a) sa za slovo „volebný“ vo všetkých tvaroch vkladajú slová a výnimočný... pardon, „a nominačný“ Doterajšie body sa primerane preznačia. 6. Za bod 19 sa vkladá nový bod 20, ktorý znie: 20. V § 18 ods. 4 sa za slovo „rade“ vkladajú slová „vzniká voľbou; ak ide o verejnú výskumnú inštitúciu, ktorej zakladateľom je ústredný orgán štátnej správy, alebo o verejno-výskumnú inštitúciu, ktorej prevažujúcou hlavnou činnosťou je činnosť podľa § 1 ods. 4 písm. b) alebo písm. c) členstvo“. Doterajšie body sa primerane preznačia. 7. Za bod 22 sa vkladá nový bod 23, ktorý znie: 23. V § 20 ods. 7 písm. a) sa na konci pripájajú tieto slová „ak odsek 11 neustanovuje inak,“. Doterajšie body sa primerane preznačia. 8. Za bod 31 sa vkladá nový bod 32, ktorý znie: 32. V § 22 ods. 5 v prvej vete sa za slovo „orgán“ vkladajú slová „alebo ak ide o výberové konanie na obsadenie miesta vedúceho organizačnej zložky ako poradný orgán riaditeľa,“. Doterajšie body sa primerane preznačia. 9. Za bod 35 sa vkladá nový bod 36, ktorý znie: 36. V § 23 ods. 10 v druhej vete sa za slovo „rady“ vkladajú slová „alebo člen správnej rady“. Doterajšie body sa primerane preznačia. 10. V bode 42 § 27 ods. 4 písm. f) sa na konci pripájajú tieto slová: „správa audítora“. 11. V bode 52 § 37 ods. 1 písm. b) sa za slovo „volebný“ vkladajú slová „a nominačný“. Skončil som.